നഗരമധ്യത്തില് സ്ഥലമുണ്ടായിട്ടും പോസ്റ്റ് ഓഫീസ് പ്രവര്ത്തനം വാടകക്കെട്ടിടത്തില് സുല്ത്താന് ബത്തേരി: നഗരമധ്യത്തില് ഹെഡ് പോസ്റ്റ് ഓഫീസിന് സ്വന്തമായി സ്ഥലമുണ്ടായിട്ടും കെട്ടിടം നിര്മിക്കാന് നടപടിയില്ല. പോസ്റ്റ് ഓഫീസ് പ്രവര്ത്തിക്കുന്നത് കാലങ്ങളായി വാടകക്കെട്ടിടത്തിലാണ്. റഹിം മെമ്മോറിയല് റോഡില് വകുപ്പിന്റെ മുക്കാല് ഏക്കറോളം സ്ഥലം കാടുമൂടി കിടക്കുകയാണ്. സ്വന്തം ഭൂമിയില് കെട്ടിടം നിര്മിച്ച് പോസ്റ്റ് ഓഫീസിന്റെ പ്രവര്ത്തനം മാറ്റണമെന്ന ആവശ്യത്തിന് വര്ഷങ്ങളുടെ പഴക്കമുണ്ട്. അസംപ്ഷന് ജംഗ്ഷന് സമീപമാണ് നിലവില് ഓഫീസ് പ്രവര്ത്തിക്കുന്നത്. അതിനിടെ പോലീസ് സ്റ്റേഷന് റോഡിലുള്ള ബിഎസ്എന്എല് കെട്ടിടത്തിലേക്ക് ഓഫീസ് മാറ്റാനുള്ള നീക്കവും നടക്കുന്നുണ്ട്. കെട്ടിട ഉടമയുമായുള്ള തര്ക്കത്തെത്തുടര്ന്നാണ് ഓഫീസ് മാറ്റാനുള്ള നീക്കമെന്നാണ് സൂചന. റഹിം മെമ്മോറിയല് റോഡിലുള്ള സ്വന്തം സ്ഥലത്ത് കെട്ടിടം നിര്മിക്കാനുള്ള അടിയന്തര നടപടി ഉണ്ടാകണമെന്നാണ് നാട്ടുകാരുടെ ആവശ്യം. ഇത് ജനങ്ങള്ക്ക് കൂടുതല് സൗകര്യപ്രദമാകും.